Essays on banking
Authors: Αρβανίτης Πέτρος 
Published: August 2021

Θέμα Πρώτο: Ρυθμιστικά Πλαίσια Τραπεζών με ειδική εστίαση στην Πειθαρχία της ΑγοράςΤο πρώτο ερευνητικό έργο πάνω στο θέμα της “Πειθαρχίας της Αγοράς” έχει τίτλο «Ελέγχοντας για ύπαρξη Πειθαρχίας της Αγοράς μέσω των μη εξασφαλισμένων καταθέσεων», και στο οποίο ερευνούμε την ύπαρξη “Πειθαρχίας της Αγοράς” μέσα από τα κανάλια της ποσότητας των μη εξασφαλισμένων καταθέσεων και των επιτοκίων των μη εξασφαλισμένων καταθέσεων, μέσω των βασικών μεγεθών των τραπεζών τα οποία είναι ενδεικτικά της υγείας της τράπεζας. Καταλήγουμε πως αρκετά κανάλια και στην εποπτική και στην πειθαρχική φάση της “Πειθαρχίας της Αγοράς” λειτουργούν και συγκεκριμένα η ποιότητα κεφαλαίων, τα έσοδα και η κεφαλαιακή επάρκεια στην εποπτική φάση και η ποιότητα κεφαλαίων, η διαχειριστική επάρκεια και η ρευστότητα στην πειθαρχική φάση.Το δεύτερο ερευνητικό έργο πάνω στο θέμα της “Πειθαρχίας της Αγοράς” έχει τίτλο «Επανεξετάζοντας την Πειθαρχίας της Αγοράς», και στο οποίο ερευνούμε την ύπαρξη “Πειθαρχίας της Αγοράς” μέσα από τα κανάλια της ποσότητας και των επιτοκίων των μη εξασφαλισμένων καταθέσεων, προτείνοντας όμως έναν διαφορετικό τρόπο μέτρησης του υπερβάλλον ρίσκου μέσω των βασικών μεγεθών των τραπεζών τα οποία είναι ενδεικτικά της υγείας της τράπεζας. Καταλήγουμε πως τα κανάλια της κεφαλαιακής επάρκειας, των εσόδων και της ρευστότητας είναι ενεργά και στην εποπτική και στην πειθαρχική φάση της “Πειθαρχίας της Αγοράς”.Θέμα Δεύτερο: Κεφαλαιακή Επάρκεια και η σχέση της με τη ΙδιοκτησίαΤο ερευνητικό μας έργο τιτλοφορείται «Η σχέση του Ρίσκου και της Τραπεζική Ιδιοκτησίας στις Τραπεζικές Εταιρείες: Στοιχεία από τις Τραπεζικές Εταιρείες των Ηνωμένων Πολιτειών Αμερικής» και ερευνά την σχέση της τραπεζικής ιδιοκτησίας με την συμπεριφορά όσον αφορά την ανάληψη ρίσκου από τις τραπεζικές εταιρείες, παίρνοντας σαν δείκτη ρίσκου την κεφαλαιακή επάρκεια. Επίσης εξετάζουμε εάν η πρόσφατη χρηματοπιστωτική κρίση επιφέρει κάποιο σημαντικό αποτέλεσμα στην σχέση ρίσκου και τραπεζική ιδιοκτησίας. Καταλήγουμε στο αποτέλεσμα πως υψηλότερη τραπεζική ιδιοκτησία οδηγεί σε υψηλότερη ανάληψη ρίσκου. Επιπροσθέτως βρίσκουμε ενδείξεις πως η κρίση επέφερε αλλαγή στην σχέση αυτή προς την αντίθετη κατεύθυνση.Θέμα Τρίτο: Δείκτης Καθαρής Σταθερής Χρηματοδότησης “Βασιλεία ΙΙΙ”Στο τρίτο θέμα εξετάζουμε τον Δείκτη Καθαρής Σταθερής Χρηματοδότησης των τραπεζών που προτείνεται από το πρόσφατο ρυθμιστικό πλαίσιο της “Βασιλείας ΙΙΙ”. Το πρώτο μας ερευνητικό έργο πάνω σε αυτό το θέμα με τίτλο «Αναδρομική εφαρμογή του Δείκτη Καθαρής Σταθερής Χρηματοδότησης», στοχεύει στην ενδελεχή έρευνα του Δείκτη Καθαρής Σταθερής Χρηματοδότησης. Επίσης μας δίνεται η δυνατότητα να εξετάσουμε την συμπεριφορά του Δείκτη Καθαρής Σταθερής Χρηματοδότησης κατά την περίοδο της χρηματοπιστωτικής κρίσης. Καταλήγουμε πως κατά την περίοδο που εξετάζουμε οι τράπεζες των Ηνωμένων Πολιτειών Αμερικής ικανοποιούν στην πλειονότητά τους το κατώτατο επιτρεπόμενο όριο από το ρυθμιστικό πλαίσιο της “Βασιλείας ΙΙΙ”. Επίσης παρατηρούμε μία στατιστικά σημαντική μείωση του Δείκτη Καθαρής Σταθερής Χρηματοδότησης περίπου 10% κατά την διάρκεια και μετά την χρηματοπιστωτική κρίση.Το δεύτερο μας ερευνητικό έργο πάνω σε αυτό το θέμα έχει τίτλο «Προσδιοριστικοί Παράγοντες του Δείκτη Καθαρής Σταθερής Χρηματοδότησης» και εξετάζει την σχέση του Δείκτη Καθαρής Σταθερής Χρηματοδότησης με τα βασικά μεγέθη της τράπεζας που αντικατοπτρίζουν την υγεία της και τις αλληλεπιδράσεις μεταξύ τους. Καταλήγουμε πως υπάρχει στατιστικά σημαντική και θετική σχέση ανάμεσα στον Δείκτη Καθαρής Σταθερής Χρηματοδότησης και στον δείκτη κεφαλαιακής επάρκειας καθώς επίσης και στα έσοδα της τράπεζας, δείχνοντας πως όσο καλύτερα κεφαλαιοποιημένη είναι και όσο μεγαλύτερα έσοδα πραγματοποιεί η τράπεζα τόσο μεγαλύτερο Δείκτη Καθαρής Σταθερής Χρηματοδότησης εμφανίζει.